ปกป้องร่างกายของคุณเอง หลีกเลี่ยงความร้อน การรักษาเมื่อมีอาการเพลียแดด
เหตุผลหลักของอย่างหนึ่งที่ทำให้เป็นโรคลมแดดก็คือร่างกายไม่สามารถทำให้อุณหภูมิของร่างกายเองเย็นลงได้ นี่เกิดขึ้นเมื่อร่างกายของคุณไม่ผลิตเหงื่อ ซึ่งเป็นการลดอุณหภูมิตามธรรมชาติของร่างกาย ถ้าร่างกายของคุณชุ่มชื้นอิ่มน้ำ คุณก็จะมีเหงื่อออกอย่างเหมาะสมและปรับให้อุณหภูมิของร่างกายของคุณเป็นปกติ โดยคุณจะต้องดื่มน้ำเยอะๆ ซึ่งเป็นสิ่งที่จะต้องทำขณะที่คุณอยู่ข้างนอกและเมื่อคุณกลับเข้ามาในบ้านแล้ว การชดเชยสิ่งที่คุณเสียไปเป็นสิ่งที่สำคัญ  น้ำเปล่าเป็นสิ่งที่ดีที่สุดที่ควรดื่มขณะที่คุณอยู่ข้างนอกหรือกำลังเตรียมที่จะออกไปข้างนอก ลองดื่มเครื่องดื่มเกลือแร่ที่มีสารอิเล็กโทรไลต์ ถ้าคุณจะไปออกกำลังกายอย่างหนักนอกบ้าน  ขอให้แน่ใจว่าคุณเริ่มต้นวันด้วยการดื่มน้ำเยอะๆ เมื่อคุณรู้ว่าคุณจะออกนอกบ้านในวันนี้ คุณจะต้องทำให้ร่างกายชุ่มชื้นดีอยู่แล้ว ซึ่งเมื่อคุณออกไปนอกบ้าน คุณจะได้ไม่ขาดน้ำหรือมีน้ำน้อยไม่เพียงพอกับความต้องการของร่างกาย อย่าดื่มเครื่องดื่มแอลกอฮอล์หรือเครื่องดื่มที่มีคาเฟอีนเพราะว่ามันจะทำให้ร่างกายของคุณขาดน้ำ  ตั้งเป้าหมายที่จะดื่มน้ำอย่างน้อย 1 ลิตรต่อ 1 ชั่วโมง หรือน้ำ 1 แก้วทุกๆ 15 นาที เมื่อคุณรู้ว่าคุณกำลังจะออกไปข้างนอก ขอให้แน่ใจว่าได้สวมเสื้อผ้าที่ไม่รัดแน่น มันควรจะเบาสบายและทำจากเนื้อผ้าที่ระบายอากาศได้ดี เช่น ผ้าฝ้ายหรือผ้าลินิน นี่จะช่วยทำให้ร่างกายของคุณเย็นลงและทำให้คุณมีเหงื่อออกระบายความร้อนได้อย่างเหมาะสม  ขอให้แน่ใจว่าคุณไม่ได้สวมเสื้อผ้าหลายชั้นจนเกินไป การสวมเสื้อผ้าหลายชั้นจะเพิ่มอุณหภูมิของร่างกายคุณ สวมเสื้อแขนยาวเพื่อปกป้องผิวหนังของคุณถ้าคุณจะออกไปอยู่กลางแจ้งเป็นเวลานานสักพัก แต่ขอให้แน่ใจว่าเสื้อและกางเกงที่คุณสวมนั้นหลวมและระบายอากาศได้ อีกทางหนึ่งที่ทำให้คุณเป็นโรคลมแดดได้ก็คือการถูกแดดเผา นี่เป็นเพราะว่าการถูกแดดเผาจะลดความสามารถของร่างกายในการทำให้อุณหภูมิเย็นลง เพื่อปกป้องตัวเองจากการถูกแดดเผา ให้ทาครีมกันแดดเมื่อคุณจะออกไปเผชิญกับแสงแดดโดยตรง ให้ทาครีมกันแดดแบบ Broad Spectrum (กันได้ทั้งรังสี UVA และ UVB) ที่มีค่า SPF อย่างน้อย 30 ให้ทาซ้ำตลอดทั้งวันเพราะว่าเหงื่อ น้ำ และกิจกรรมต่างๆ โดยเฉพาะอย่างยิ่งที่ชายหาด จะทำให้ครีมกันแดดจะหลุดออกไป แม้ว่าคุณจะอยู่ในร่ม คุณสามารถถูกแดดเผาได้จากแสงแดดที่สะท้อนจากทราย สวมหมวกและแว่นตากันแดดด้วยถ้าผิวของคุณไวต่อแสงแดดมากหรือเพื่อป้องกันตัวเองอีกขั้นหนึ่ง สาเหตุหลักของการเป็นโรคลมแดดคือการเผชิญกับแสงแดดและความอากาศร้อนสุดๆ  ขั้นตอนแรกในการป้องกันตัวเองจากโรคลมแดดคือคุณจะต้องหลีกเลี่ยงที่จะไม่เผชิญกับแสงแดดโดยตรงโดยเฉพาะในวันที่อากาศร้อน ขอให้แน่ใจว่าคุณจะไม่ให้ผิวหนังของคุณโดนแสงอาทิตย์โดยตรงเท่าที่คุณสามารถทำได้ ถ้าคุณจะต้องออกไปอยู่กลางแดด ให้สวมหมวกหรือพกร่มที่มีน้ำหนักเบาเอาไว้ สำหรับฤดูร้อนนั้น สิ่งที่เป็นเรื่องปกติก็คือการออกทริปท่องเที่ยวที่ชายหาดและสถานที่กลางแจ้งอื่นๆ  ถ้าเป็นสถานการณ์เช่นนี้ ให้พักหลบจากแสงแดดเท่าที่คุณทำได้ ให้นั่งหลบในร่มกันแดดที่ชายหาดหรือออกไปเดินที่ร้านค้าใกล้ๆ ที่มีเครื่องปรับอากาศเพื่อบรรเทาความร้อนของร่างกาย เวลาในช่วงเที่ยงวันจนไปถึงตอนบ่ายเป็นเวลาที่อันตรายที่สุดเพราะว่าเป็นช่วงเวลาที่ร้อนที่สุด ให้ออกจากบ้านก่อนหรือหลังจากช่วงนี้ถ้าคุณอยากจะออกไปทำกิจกรรมสนุกๆ หรือต้องไปทำงานข้างนอกบ้าน นอกจากนี้ ให้หลีกเลี่ยงการออกกำลังกายข้างนอกในช่วงเวลานี้ของวันด้วย การออกกำลังกายจะทำให้อุณหภูมิของร่างกายสูงขึ้น ซึ่งมีความเป็นไปได้ว่าจะทำให้เป็นโรคลมแดดโดยเฉพาะอย่างยิ่งถ้าคุณเผชิญกับแสงแดดโดยตรง แดดจะแรงที่สุดในช่วงระหว่าง 9 โมงเช้าถึง 4 โมงเย็น คุณควรออกไปข้างนอกในตอนเช้าตรู่หรือหลังจากตอนบ่ายไปแล้ว ซึ่งเป็นเวลาที่แสงอาทิตย์ไม่แรงมาก ถ้าคุณอยากจะออกไปใช้เวลาอยู่กลางแดดข้างนอกหรือถ้าคุณต้องออกไปทำงานกลางแดดร้อนจริงๆ ให้ทำตัวให้เคยชินกับอากาศก่อนเป็นอันดับแรก เริ่มต้นจากการปรับตัวให้เคยชินกับความร้อนทีละน้อย ค่อยๆ สร้างความอดทนและความเคยชินกับอุณหภูมิที่สูงขึ้นที่คุณไม่คุ้นเคย เมื่อคุณคุ้นเคยกับมันแล้ว คุณก็จะเริ่มใช้เวลาได้มากขึ้นเรื่อยๆ เมื่ออยู่ด้านนอก แต่ขอให้จำไว้เสมอว่าให้หลบจากความร้อนด้วยเพื่อเป็นการให้ร่างกายพัก  มันอาจจะใช้เวลาหลายอาทิตย์เพื่อให้ร่างกายของคุณปรับเปลี่ยนให้เคยชินกับอากาศร้อนได้อย่างเต็ม ดังนั้นจะต้องอดทนและใจเย็นๆ  คุณสามารถทำให้ตัวเองคุ้นชินกับความร้อนที่ละน้อยๆ ในแต่ละครั้งได้ โดยให้ปิดเครื่องปรับอากาศในบ้านเมื่อคุณรู้ว่าคุณจะออกไปนอกบ้านต่อ นี่จะช่วยเพิ่มอุณหภูมิร่างกายของคุณอย่างช้าๆ และจะช่วยให้คุณคุ้นชินกับความร้อนก่อนที่คุณจะออกไปด้านนอก อีกทางหนึ่งที่อาจจะทำให้เป็นโรคลมแดดได้ก็คือการอยู่ในที่อับที่ไม่มีกระแสลม สถานที่เช่นนี้อาจจะเป็นในบ้านที่ไม่มีเครื่องปรับอากาศหรือพัดลม รถที่ไม่มีเปิดกระจกระบายอากาศ หรือพื้นที่เล็กๆ อื่นๆ ที่ไม่มีกระแสลมเย็น ถ้าคุณอาศัยอยู่ในพื้นที่ที่ไม่มีเครื่องปรับอากาศ ให้ซื้อพัดลมเพราะมันจะช่วยทำให้อากาศถ่ายเท นี่จะช่วยลดความร้อนและลดอุณหภูมิของร่างกายคุณเอง คุณอาจจะเปิดหน้าต่างในห้องซึ่งจะช่วยถ่ายเทอากาศได้มากขึ้น  อย่าปล่อยให้เด็ก คนที่คุณรัก สัตว์เลี้ยง หรือตัวคุณเอง ติดอยู่ในรถแม้ว่าคุณจะเปิดหน้าต่างรถไว้แล้ว นี่อาจจะทำให้เกิดปัญหาใหญ่ได้เพราะว่าในรถนั้นอุณหภูมิของอากาศพุ่งสูงขึ้นและจะร้อนมากๆ ในวันที่อากาศอบอุ่น อุณหภูมิในรถสามารถพุ่งสูงขึ้น 7 องศาเซลเซียสภายในเวลาแค่ 10 นาที  หลายเมืองที่มีพื้นที่สาธารณะที่ติดตั้งเครื่องปรับอากาศให้ความเย็นสบายในช่วงที่อากาศร้อนหนัก ให้หาข้อมูลทางออนไลน์เพื่อดูว่ามีสถานที่ไหนที่อยู่ใกล้คุณบ้าง ถ้าคุณไม่มีเครื่องปรับอากาศหรือไม่สามารถซื้อได้ ลองใช้เวลาในพื้นที่สาธารณะที่มีเครื่องปรับอากาศ เช่นศูนย์การค้า โรงภาพยนตร์ พิพิธภัณฑ์ เป็นต้น อาการเพลียแดดนั้นคอนข้างรุนแรงแต่ก็เป็นอาการที่สามารถรักษาให้หายได้โดยมันจะเป็นอาการที่มาก่อนโรคลมแดดในกรณีส่วนใหญ่ เพื่อที่จะหลีกเลี่ยงโรคลมแดดจึงต้องระวังอาการเพลียแดด โดยอาการเพลียแดดได้แก่ คลื่นเหียน เหนื่อยล้า อาเจียน ปวดหัว อ่อนแรง เป็นตะคริว เจ็บกล้ามเนื้อ และมึนงง ถ้าคุณสังเกตอาการเหล่านี้ได้เนิ่นๆ คุณสามารถรักษาและหลีกเลี่ยงการเป็นลมแดดได้ ซึ่งเป็นอาการที่รุนแรงกว่ามากและจะต้องรับการรักษาจากแพทย์ ถ้าคุณสังเกตอาการของอาการเพลียแดด ให้บรรเทาอาการที่บ้านเพื่อที่จะป้องกันไม่ให้สถานการณ์แย่ลงกว่าเดิม ให้ออกจากที่ที่มีอากาศร้อนทันที ไปในสถานที่ที่เย็นและมีร่ม โดยเฉพาะอย่างยิ่งสถานที่ที่มีเครื่องปรับอากาศ ให้ดื่มน้ำเยอะๆ หรือน้ำที่มีน้ำตาลหรือเกลือ นี่จะช่วยให้ร่างกายของคุณกลับมาชุ่มชื้นและเพิ่มระดับเกลือแร่ ถ้าคุณสวมเสื้อผ้าหลายชั้น ให้ถอดบางตัวออกเพื่อให้ผิวหนังได้ระบายอากาศ ลองใช้ผ้าเย็นเช็ดตัวเพื่อลดอุณหภูมิของร่างกาย  อย่าดื่มเครื่องดื่มแอลกอฮอล์หรือที่มีคาเฟอีน มันจะทำให้อาการแย่ลง ถ้าคุณไม่รู้สึกดีขึ้นภายใน 30 นาทีจนถึง 1 ชั่วโมง ให้โทรศัพท์หาแพทย์ ในบางกรณี บางคนอาจจะไม่มีอาการเพลียแดดและเป็นโรคลมแดดเลยทันทีโดยไม่มีสัญญาณเตือนก่อน คุณควรไปรับการรักษามันทีถ้าจู่ๆ ก็มีอาการของโรคลมแดด โดยอาการของโรคลมแดดได้แก่ อุณหภูมิร่างกายสูง ไม่มีเหงื่อ ตัวแดงและร้อน ผิวแห้งแดง หายใจลำบาก ชีพจรเต้นเร็ว เห็นภาพหลอน มึนงง มีพฤติกรรมแปลกๆ สับสนไม่รู้ทิศทาง ตัวสั่น และเป็นลมชัก  ในกรณีที่พบได้ยาก ผู้ป่วยอาจจะมีอาการถึงขั้นโคม่าได้  ถ้าบางคนที่คุณรู้จักเป็นโรคลมแดด คุณสามารถช่วยพวกเขาลดอุณหภูมิร่างกายได้ ทำให้อุณหภูมิร่างกายของเขาเย็นลงเพื่อรอการช่วยเหลือจากหน่วยฉุกเฉิน พาเขาไปในที่ร่ม ถอดเสื้อผ้าบางชิ้นออก ทำให้บุคคลนั้นเย็นลงด้วยวิธีที่คุณสามารถทำได้ เช่นอาจจะใช้ฝักบัวน้ำเย็น ใช้สเปรย์พ่นน้ำเย็น ใช้ถุงน้ำแข็งหรือถุงเย็น หรือใช้ผ้าขนหนูเปียกชุ่มเช็ดตัวลดอุณหภูมิ โดยให้ใช้ที่บริเวณต่อไปนี้ซึ่งได้แก่ ศีรษะ คอ รักแร้ และขาหนีบ
ดื่มน้ำเยอะๆ. สวมเสื้อผ้าที่เบาสบายและไม่รัดแน่น. ปกป้องตัวเองไม่ให้โดนแดดเผา. ไม่เผชิญกับแสงแดดโดยตรง. หลีกเลี่ยงการออกไปข้างนอกในช่วงเวลาที่ร้อนที่สุดของวัน. ปรับตัวให้เคยชิน. หลีกเลี่ยงพื้นที่อับ. สังเกตอาการเพลียแดด. บรรเทาอาการเพลียแดด. ไปพบแพทย์ทันที.
https://www.wikihow.com/Avoid-Sunstroke https://www.wikihow.com/Avoid-Sunstroke https://www.wikihow.com/Avoid-Sunstroke
Protecting Your Body Avoiding the Heat Treating Heat Exhaustion